open-index/open-wikipedia-markdown huggingface dataset:
זיקי פלדה

**זיקי פלדה** היה קיבוץ קומוניסטי קצר ימים שהתקיים ליד רחובות בשנים 1949–1951.

## היסטוריה
בשנת 1949 הוציא קיבוץ זיקים מתוכו 28 חברים שהזדהו כקומוניסטים. אלו קיבלו מהסוכנות היהודית מחנה מעבר ליד גיבתון, זרנוגה ורחובות ששימש קודם לכן את קיבוץ צאלים בטרם עברו לנגב. הקיבוץ החדש נקרא "זיקי פלדה", על שם הקיבוץ ממנו גורשו בצירוף המילה "פלדה" שסימלה את יוסיף סטלין. "זיקי פלדה" זכתה לחסות מק"י, למרות הביקורת של מק"י על רעיון הקיבוץ, ואנשיה הגיעו בשבתות לחזק את המקום. בתחילת 1950 הצטרפו לקיבוץ כמה מעולי עיראק, יוצאי המפלגה הקומוניסטית העיראקית. ביולי 1950 סולקו עשרה נערים קומוניסטים מגבעת ברנר והועברו לזיקי פלדה.

לקיבוץ הוקצה שטח קטן לצורך גן ירק ובתחילת 1950 הונחו בו צינורות השקאה על ידי הסוכנות. אולם במרץ 1950 הוקצה השטח להסתדרות העובדים הלאומית לצורך שיכון ולאחר שנקטפו הירקות הועבר השטח חזרה לסוכנות. לטענת אנשי הקיבוץ, הטענות להקמת שיכון במקום נועדו אך ורק להביא לפינויים מהשטח ולא הייתה כל כוונה להקים במקום שיכון.

הקיבוץ התפרק ככל הנראה בתחילת 1952, אולם חבריו המשיכו להתגורר במקום והוא הוכר כיישוב עד אמצע שנות ה-50. בסוף שנות ה-50 הוא כונה במעריב אזור מגורים ליד רחובות, ובשנות ה-60 מופיע "זיקי פלדה" כשם שכונה בעיר רחובות.

## התייחסות
בתחילת הדרך הרימו אנשי מק"י על נס את קיבוץ "זיקי פלדה" כהוכחה לכך שהקומוניסטים אינם שוללים את ההתיישבות. 
התנועות הציוניות טענו שקיבוץ "זיקי פלדה" קיבל סיוע מהסוכנות אך כשל והביאו זאת כהוכחה לכישלון הדרך הקומוניסטית. בהצופה כתב צבי אשל על הקיבוץ: 
:"אותו קיבוץ נפל משמש עד היום כתובת לאיסוף כספים ... למען העיתונות של מק"י ..."
:"זיקי פלדה מסרב אף הוא לעבור להתיישבות והוא ממשיך במחנה ליד רחובות ולמעשה אינו אלא אחד הקאדרים לפעילות קומוניסטית בארץ"
בדבר נטען:
:"הקיבוץ זיקי־פלדה שוכן לבטח ליד רחובות. הקומונה, שהנה יסוד לחיי הקולקטיב בקיבוץ — פורקה. המקום משמש כיום מושבת־פונקציונרים של מק"י לחתירה בהתיישבות העובדת. כשתעברו בשבילים שלצדי ה"קבוץ" לא תיתקל עיניכם בכרי־דשא, גני־ירק או רפתות ולולים הומים. בכל ניכרת עזובה והזנחה. תוצאות התחרות סוציאליסטית ברוכה — לא נראות כאן."

לעומת זאת, אנשי מק"י טענו שהקיבוץ הוכשל על ידי הסביבה, אשר נמנעה מלסייע לאנשיו, נמנעה מכל שותפות איתם בהכשרה מקצועית, הפלתה אותם במתן עבודה, שללה מהם את גן הירק ונמנעה מלהקצות להם מקום להתיישבות קבע. אנשי הקיבוץ אף טענו לחבלה מכוונת במשאית שרכשו.

## הערות שוליים

קטגוריה:קומוניזם בישראל
קטגוריה:קיבוצים לשעבר
מדליית חייל חיל האוויר

**מדליית חייל חיל האוויר** (באנגלית: **Airman's Medal**) היא העיטור הגבוה ביותר המוענק לחיילי חיל האוויר של ארצות הברית על גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי חיל האוויר של ארצות הברית אך לא במהלך קרב, כמו כן יכול להינתן לאנשי כוחות המילואים של חיל האוויר שלא היו בשירות פעיל בזמן מעשה הגבורה.

העיטור נוסד בהתאם להחלטת הקונגרס של ארצות הברית מה-6 ביולי 1960. על פי הקריטריונים מעשה הגבורה צריך לכלול סיכון עצמי והתנדבות לסיכון החיים שלא במהלך עימות עם כוחות צבא אויב. העיטור לא יוענק רק על בסיס הצלת חיים או הצלחת מעשה הגבורה. העיטור לא יוענק לחיילים הממלאים את תפקידם באופן שגרתי הכולל סיכון חיים כגון לוחמי אש, לוחמי חילוץ וחיילי אבטחה.

בחזית המדליה ציור של הרמס המשחרר עיטם לבן-ראש. סרט המדליה כולל 13 פסים בצבעי חיל האוויר: צהוב וכחול עז (Ultramarine).

## קישורים חיצוניים
*החלטת הקונגרס

קטגוריה:ארצות הברית: עיטורים
קטגוריה:חיל האוויר של ארצות הברית
אריק אנדרה

**אריק סמואל אנדרה** (באנגלית: **Eric Samuel Andre**; נולד ב-4 באפריל 1983) הוא שחקן, קומיקאי, סטנדאפיסט ומנחה טלוויזיה יהודי-אמריקאי, הוא יוצרה, מנחה ושותף לכתיבתה של התוכנית "המופע של אריק אנדרה" המשודרת ברצועת שידורי הלילה "Adult Swim".

## ביוגרפיה
אנדרה נולד בבוקה רטון, פלורידה שבארצות הברית. אביו הוא פסיכיאטר ממוצא אפריקאי מהאיטי, ואימו אמריקאית-יהודייה ממוצא אשכנזי. אנדרה השלים את לימודיו התיכוניים בבית הספר לאומנות "דרייפוס" בווסט פאלם ביץ' ולאחר מכן למד מוזיקה במכללת ברקלי למוזיקה בבוסטון והתמחה בנגינה על קונטרבס.

## קריירה
אנדרה הוא היוצר והמנחה בתוכנית "המופע של אריק אנדרה", קומדיה פארודית המשודרת ב-Adult Swim (רצועת הלילה של Cartoon Network's). התוכנית כוללת מתיחות, הומור קיצוני, מערכונים ואירוחים של סלבריטאים.

אנדרה שיחק את דמותו של מארק בקומדיה "" מאת רשת ABC והתארח בסדרה מרוששות בתפקיד דיק, מושא אהבתה של מקס וחברה ללימודי קונדיטוריה. בנוסף, אנדרה שיחק את דמותו של מייק בקומדיה "Man Seeking Woman" מאת רשת FFX. שידוריה החלו בשנת 2015 ועונתה השלישית והאחרונה, הכוללת עשרה פרקים, שודרה לראשונה ב-4 בינואר 2017.

ב-29 במרץ 2018 הופיע בישראל.

ב-26 ביוני 2019, הוציא את אלבומו הראשון כחלק מפרויקט המוזיקה שלו "Blarf".

## אקטיביזם
באוקטובר 2023, אנדרה, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## חיים אישיים
אנדרה מזהה את עצמו כאתאיסט, ומגדיר את עצמו הן כיהודי והן כשחור.

הוא מתרגל מדיטציה טרנסצנדנטלית.

## פילמוגרפיה
### קולנוע

### טלוויזיה

### סדרות אינטרנט

## פרסים ומועמדויות

## קישורים חיצוניים

* 

* כל הפרקים של "The Eric Andre Show" ב-Adult Swim

## הערות שוליים

קטגוריה:קומיקאים יהודים אמריקאים
קטגוריה:בסיסטים אמריקאים
קטגוריה:בסיסטים יהודים
קטגוריה:בוגרי מכללת ברקלי למוזיקה
קטגוריה:יהודים אפרו-אמריקאים
קטגוריה:אמריקאים שנולדו ב-1983
קטגוריה:יהדות פלורידה: אישים
טביעת הספינה מוגושואיה

**טביעת הספינה מוגושואיה** (ברומנית: **Catastrofa navei Mogoșoaia**) התרחשה בבוקר של 10 בספטמבר 1989, כששיירה בת שש דוברות בולגריות, שהובילו מחצבי ברזל, וספינת הדחף Petar Karamincev התנגשו בספינת הנוסעים הרומנייה "מוגושואיה" והטביעו אותה בדנובה, אחרי גאלאץ, במקום הקרוי "נפתול החתולה" (Cotul Pisicii ), שם מגיע עומק הדנובה ל-20 מטר.

ב-10 בספטמבר 1989, "מוגושואיה", שנבנתה ב-1975, הייתה אמורה לצאת להפלגה מגאלאץ אל כפר הדייגים "גרינדו"  (לשעבר "פיזיקה", המילה הרומנית ל"חתולה" ומכאן שם הנפתול) בשעה 8:00 בבוקר, אך רב החובל, יון פוסטולקה, עיכב את היציאה בגלל ערפל כבד. כעבור עשר דקות התפזר לפתע הערפל והספינה יצאה לדרך. "מוגושואיה" נועדה לשאת 160 נוסעים, אך באותו היום מספר הנוסעים על סיפונה היה מעל 200, בנוסף לאנשי הצוות. מנגד הגיע השיירה הבולגרית, שמסלולה חתך את מסלול מוגושואיה וכתוצאה מכך נפגעה מוגושואיה פגיעה קשה וגרמה לשקיעתה תוך זמן קצר ביותר. באסון טבעו 213 נוסעים ותשעה אנשי צוות. 15 נוסעים ואיש צוות אחד ניצלו.

## קישורים חיצוניים
* TRAGEDIA MOGOŞOAIA. Cel mai mare dezastru civil din ultimul deceniu al lui Ceuşescu 
* Titanicul românesc. 25 de ani de la scufundarea navei Mogoşoaia. Mărturia unui supravieţuitor: „Vasul s-a scufundat în câteva minute“ 
* Mogoşoaia... Mogoşoaia nu mai vine 

קטגוריה:טביעת אוניות
קטגוריה:רומניה: תחבורה
קטגוריה:בולגריה: תחבורה
קטגוריה:דנובה
קטגוריה:1989 ברומניה
קטגוריה:אסונות ברומניה
אצטדיון טוטו שדרות

ממוזער|אצטדיון שדרות במהלך משחק ללא הקירוי
**אצטדיון טוטו שדרות** הוא אצטדיון כדורגל הנמצא בעיר שדרות ומשמש כמגרשה הביתי של קבוצת מ.כ. שדרות שהוקמה בקיץ 2023 מסגרת מיזוג עם מכבי עירוני שדרות והפועל שדרות. האצטדיון ממוקם בצפון של העיר ומכיל 1,186 מקומות ישיבה ביציע אחד שמתחתיו חדרי הלבשה וחדרי שירות נוספים. עלות בניית האצטדיון הסתכמה בכ-12 מיליון שקלים. במהלך 2024 נוסף קירוי לטריבונה בעלות של מעל 5 מיליון שקלים שיושלם בקיץ 2024. בסמוך לאצטדיון נותר המגרש העירוני הישן של הפועל שדרות שקיים מעל 50 שנה, המשמש כמגרש אימונים וכאתר הופעות ציבוריות כבמת יום העצמאות, וב-2023 הוחלף הדשא הטבעי בו לדשא סינתטי. 

הקמת האצטדיון התאפשרה לאחר שיתוף פעולה בין עיריית שדרות ובין המועצה להסדר ההימורים בספורט, משרד התרבות והספורט ומפעל הפיס.

## קישורים חיצוניים

## הערות שוליים

שדרות
קטגוריה:שדרות: מבנים
קטגוריה:שדרות: ספורט
עידן לשם

**עידן לשם** (נולד ב-19 במרץ 1997) הוא טניסאי ישראלי, שחקן נבחרת גביע דייוויס של ישראל, אלוף ישראל בטניס לשנת 2022. נכון לאמצע שנת 2024 הוא מדורג בסביבת המקום ה-1400 בעולם ביחידים ובזוגות. דירוג השיא של לשם ביחידים היה 249 בעולם (ב-18.12.2017) ודירוג השיא בזוגות היה 349 (ב-24 בספטמבר 2018).

באליפות אוסטרליה הפתוחה 2018 הגיע בפעם הראשונה בקריירה שלו למוקדמות טורניר גראנד סלאם.

בנוסף לכך הוא מחזיק ב-7 תארים ליחידים מסבב הפיוצ'ר, ועוד תואר אחד בזוגות.

בפברואר 2019, לאחר ששקל את המשך דרכו כטניסאי עקב גיוסו לצה"ל שמנע ממנו להשתתף בתחרויות, שוחרר לשם על סעיף רפואי וחזר להתחרות.

בדצמבר 2022 זכה לראשונה בקריירה שלו באליפות ישראל בטניס.

## גביע דייוויס
לשם הוא חבר נבחרת גביע דייוויס של ישראל. בפברואר 2018 ניצח במשחק היחידים האחרון במפגש מול נבחרת גביע דייוויס של דרום אפריקה שהוביל את ישראל לניצחון 2-3.

בפברואר 2023 היה שותף לניצחון 2:3 על נבחרת לטביה, שבעקבותיו נשארה הנבחרת בבית העליון.

## קישורים חיצוניים

*

## הערות שוליים

קטגוריה:ישראלים ילידי ארצות הברית
קטגוריה:טניסאים ישראלים
קטגוריה:ישראלים שנולדו ב-1997
סובארו R-2

**סובארו R-2** (באנגלית: **Subaru R-2**) היא מכונית מיני, שהוגדרה בקטגוריית כלי הרכב ביפן "Kei car" . 2 דלתות, תוצרת יצרן הרכב היפני סובארו (ביפנית: **株式会社SUBARU**, באנגלית: **Subaru Corporation**), בין השנים 1969–1972.

יצרנית הרכב סובארו היא חברת בת של התאגיד הרב-לאומי היפני **Subaru Corporation**  (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: **富士重工業株式会社**)

## תצורות "סובארו R-2"
* סדאן – 2 דלתות
* סטיישן – 3 דלתות

## תמונות

קובץ:SubaruR-2kouki.jpg | סובארו R-2
קובץ:Subaru R-2 (1).jpg | סובארו R-2
קובץ:1971 Subaru R-2.jpg  | סובארו R-2, שנת 1971
קובץ:1971 Subaru R-2 rear.jpg | סובארו R-2, שנת 1971
קובץ:1970 Subaru R-2 rear.jpg | סובארו R-2, שנת 1970
קובץ:SubaruR-2rear.jpg | סובארו R-2
קובץ:Subaru-R-2GSS.JPG| סובארו R-2
קובץ:スバルR-2（水冷モデル)。リヤビュー。 2013-06-21 23-33.JPG | סובארו R-2
קובץ:Subaru-R-2Van.JPG | סובארו R-2 – סטיישן
קובץ: 1970 Subaru R-2 engine.jpg| מנוע אחורי – סובארו R-2, שנת 1970


## ראו גם
* סובארו
* סובארו 360
* סובארו 1500
* סובארו R2

## קישורים חיצוניים

## הערות שוליים

קטגוריה:מכוניות מיני
קטגוריה:מכוניות סטיישן
R-2
קטגוריה:דגמי מכוניות שהושקו ב-1969
קטגוריה:מכוניות מנוע אחורי
קטגוריה:כלי רכב יפניים
קטגוריה:כלי רכב מסוג קיי
יחסי בלארוס–פולין

היחסים הדיפלומטיים בין **[[בלארוס|הרפובליקה של בלארוס]]** לבין **[[פולין|הרפובליקה של פולין]]** כוננו ב-2 במרץ 1992. פולין הייתה אחת המדינות הראשונות שהכירו בבלארוס העצמאית. שתי המדינות הצטרפו לאו"ם באוקטובר 1945 כחברות מייסדות.

## סקירה כללית
התרבויות הפולנית והבלארוסית היו קשורות יחד הרבה שנים, וגם השפות המדוברות בהן דומות. שתי המדינות חולקות היסטוריה משותפת, ויש להן מורשת, דת, זהות וערכים משותפים.

יחסי התרבות בין שתי המדינות די ידידותיים, אולם היחסים הדיפלומטיים בין שתי המדינות כיום מאוד מתוחים. פולין חברה בנאט"ו ובאיחוד האירופי, ומחזיקה בעמדה פרו-אמריקנית, ואילו בלארוס מחזיקה בעמדה פרו-רוסית. באוגוסט 2011, נעצר פעיל זכויות האדם הבלארוסי אלס ביאליאסקי על סמך מידע שהתקבל מפולין, מה שגרם להידרדרות היחסים בין שתי המדינות. עם זאת, בפברואר 2017 התעורר מתח בין בלארוס לרוסיה על ביקורת הגבולות, ונשיא בלארוס אלכסנדר לוקשנקו הביע זעם על עמדת רוסיה. בעקבות זאת הועלו השערות כי בלארוס עשויה לנסות ולחזק את הקשרים עם המערב, ובכלל זה פולין.

## גאוגרפיה
בלארוס ופולין חולקות גבול משותף (כ-418&#x20;ק"מ), המהווה את הגבול החיצוני של האיחוד האירופי, ובנוסף גם מפצל את יער הבראשית - יער ביאלובייסקה בין שתי המדינות.

בשנת 1999 היו הפולנים כ-3.9% מהאוכלוסייה בבלארוס ואילו בשנת 2002 התגוררו 48,700 בלארוסים בפולין.

בשנת 2009 התרסק מטוס קרב Su-27 בלארוסי מעל שטח פולין.

## יחסים דיפלומטיים
פולין מחזיקה בבלארוס שגרירות במינסק וקונסוליה כללית בברסט, ואילו בלארוס מחזיקה בפולין שגרירות בוורשה ו-3 קונסוליות בביאלא פודולסק, ביאליסטוק וגדנסק.

## קישורים חיצוניים

## הערות שוליים

*
יחסי לטביה–פולין

**יחסי לטביה–פולין **הם יחסי החוץ בין לטביה לבין פולין.

## היסטוריה
לאחר מלחמת העולם הראשונה שיתפו פעולה כוחות פולניים ולטביים, בלחימה נגד הצבא האדום. פולין הכירה בעצמאות הלטבית ב-27 בינואר 1921, ובאותה העת שתי המדינות חלקו גבול משותף. שתי המדינות כוננו ברית בשנת 1922, אולם היא התבטלה בעקבות כיבוש פולין עם פרוץ מלחמת העולם השנייה. לאחר המלחמה הייתה לטביה חלק מברית המועצות, אשר שיתפה פעולה עם פולין במסגרת ברית ורשה. לאחר נפילתה של ברית המועצות, כוננו שתי המדינות מחדש את יחסיהן הדיפלומטיים ב-30 באוגוסט 1991. ישנם כ-57,000 פולנים המתגוררים בלטביה.

כיום, שתי המדינות הן חברות במועצת הים הבלטי, בנאט"ו ובאיחוד האירופי.

## יחסים דיפלומטיים
לטביה מחזיקה בפולין שגרירות בוורשה, ו-5 קונסוליות בגדנסק, בקטוביץ, בקרקוב, בלודז' ובורוצלב. מאידך, פולין מחזיקה בלטביה שגרירות בריגה בלבד.

## קישורים חיצוניים

* משרד החוץ הלטבי על היחסים עם פולין.
* שגרירות לטביה בוורשה (לטבית, פולנית)
* שגרירות פולין בריגה

## הערות שוליים

קטגוריה:ערכים ללא קטגוריות פיזיות - יחסי חוץ
רגימנט דוכס לנקסטר

**רגימנט הדוכס מלנקסטר (של המלך, לנקשייר והגבול)** (באנגלית: **Duke of Lancaster's Regiment**) הוא רגימנט חיל רגלים בצבא הבריטי. הרגימנט הוקם ב-1 ביולי 2006 על בסיס שלושה רגימנטים שפורקו וסופחו לתוכו. הרגימנטים הקודמים היו כולם מזוהים עם אזור בצפון אנגליה ורגימנט הדוכס מלנקסטר ממשיך את המסורת ומגייס את חייליו מאזורי הגיוס סביב צפון אנגליה.

## מבנה הרגימנט
* **הגדוד הראשון** (לשעבר 'רגימנט לנקשייר של המלכה') - חי"ר קל.
* **הגדוד השני** (לשעבר 'רגימנט המלך') - חי"ר קל.
* **הגדוד הרביעי** - מילואים.
הגדוד השלישי (לשעבר 'רגימנט הגבול המלכותי של המלך') פורק מספר חודשים לאחר הקמת הרגימנט.

## היסטוריה
240px|ממוזער|חיילי הגדוד הראשון בסיור באפגניסטן, 2008.
רגימנט דוכס לנקסטר הוקם כאמור ב-1 ביולי 2006 על ידי איחוד שלושה רגימנטים היסטוריים: **רגימנט לנקשייר של המלכה** (Queen's Lancashire Regiment); **רגימנט המלך (ליברפול ומנצ'סטר)** (King's Regiment); ו**רגימנט הגבול המלכותי של המלך** (King's Border Regiment). שלושה רגימנטים אלו גם הם הוקמו גם הם על ידי מספר גלגולים של איחוד רגימנטים כולל של סך הכל 12 רגימנטים רגליים היסטוריים, רובם הגדול מאזור צפון-מערב אנגליה. הרגימנט הנוכחי מהווה המשך ישיר לכלל הרגימנטים ההיסטוריים המרכיבים אותו, כאשר הרגימנט הרגלי ה-4 (הרגימנט המלכותי של המלך) שנוסד ב-1680 הוא הוותיק ביותר ומהוותיקים בצבא הבריטי.

## התפתחות הרגימנט




## מסורת
* דרגת "Kingsman" - דרגת הטוראי ברגימנט נקראת קינגסמן (איש המלך) כמסורת שעברה בירושה מרגימנט המלך. מסורת דומה ניתן למצוא לדוגמה ברגימנט הרובאים שם דרגת הטוראי מכונה "רובאי".
* סמל "האריה של אנגליה" - חיילי הרגימנט עונדים תג כתף הכולל סמל של "האריה של אנגליה", אותו סמל מופיע גם בטלאי הצווארון אשר נענד על המדים היצוגיים של הרגימנט. הרגימנט ירש את הסמל מ'רגימנט הגבול של המלך'.

## קישורים חיצוניים

* עמוד הרגימנט באתר משרד הביטחון הבריטי.

הדוכס מלנקסטר
קטגוריה:יחידות רגלים בריטיות
הכתר החלול

**הכתר החלול** (באנגלית: **The Hollow Crown**) היא סדרת סרטי טלוויזיה המבוססים על המחזות ההיסטוריים של ויליאם שייקספיר. הסדרה הופקה ושודרה בשני מחזורים. המחזור הראשון, שהופק ושודר ב-2012 כלל עיבוד למסך של המחזות ריצ'רד השני, הנרי הרביעי, חלק ראשון, הנרי הרביעי, חלק שני והנרי החמישי. המחזור השני נקרא בכותרת המשנה "מלחמות השושנים", הופק ב-2015 ושודר שנה לאחר מכן. מחזור זה כלל את המחזות הנרי השישי, חלק ראשון וחלק שני (שאוחדו לסרט אחד), הנרי השישי, חלק שלישי וריצ'רד השלישי. הסדרה התבססה על מספר עקרונות: שמירה על כל הטקסט השייקספירי של המחזות, דיוק היסטורי בעיצוב התפאורה ותלבושות, ליהוק שחקנים מהשורה הראשונה ושאיפה לגילום כל דמות (רובן דמויות היסטוריות) על ידי אותו שחקן או שחקנית על פני כל המחזות בהם היא מופיעה. השחקנים סיימון ראסל ביל ובן וישו זכו בפרס באפט"א לטלוויזיה עבור גילום דמויותיהם של סר ג'ון פלסטף וריצ'רד השני, מלך אנגליה, בהתאמה. שם הסדרה מבוסס על מונולוג מפורסם מן המחזה ריצ'רד השני אודות הכתר החלול המעטר ראשי מלכים.

## ההפקה
הסדרה הופקה על ידי סם מנדס יחד עם פיפה האריס מחברת ניל סטריט פרודקשן (Neal Street Productions) בשיתוף חטיבת NBCUniversal של Comcast עבור ערוץ BBC2. את המחזור הראשון ביימו רופרט גולד, ריצ'רד אייר ות'יאה שארוק והמחזור השני בוים על ידי מנהלו האמנותי של תיאטרון רויאל קורט, דומיניק קוק. הסדרה הופקה כחלק מחגיגות התרבות האנגלית בשנת "האולימפיאדה התרבותית -2012".

הסדרה כללה צילומי חוץ באזור קנט, כולל בטירת דובר.

## שחקנים ותפקידים

## קישורים חיצוניים
* 

* אודות הסדרה, מחזור ראשון
* אודות הסדרה, מחזור שני
* James Cooray Smith, Hollow Crown and Tricky Question Staging Henry VI Plays, 6 במאי 2016

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:ויליאם שייקספיר
קטגוריה:BBC: תוכניות וסדרות
קטגוריה:סדרות דרמה בריטיות
קטגוריה:סדרות דרמה היסטוריות
קטגוריה:המלוכה האנגלית בתרבות
קטגוריה:יוניברסל טלוויזיה: סדרות טלוויזיה
פלסיוזאורודים

[ממוזער|[אטנבורוזאורוס יחד עם שני נאוטילוסים.]]
**פלסיוזאורודים** (שם מדעי: Plesiosauroidea) היא קבוצה נכחדת של זוחלים ימיים מסדרת הפלזיוזאורים. הם חיו בעידן המזוזואיקון, לפני 66–210 מיליון שנה. הם היו קרובי משפחתם של הפליואוזאורודים אך קטנים בהרבה ובעלי לסתות קטנות יותר.

לפלסיוזאורודים היה צוואר מוארך, ראשים קטנים ומבנה גוף שהזכיר כלבי ים, וככל הנראה יכלו לעלות לחופים ואולי גם להטיל שם ביצים. הם שחו בתנועת משוטים עם כל גפיהם ולא בעזרת זנבם. לבני המשפחה Polycotylidae היו צווארם קצרים ורחבים ולסתות גדולות.

הם רדפו בימים הקדומים אחרי להקות דגים אותם הם צדו עם צווארם הארוך, באמצעותו תקפו בהפתעה את הדגים. אצל חלקם נמצאו גם חלוקי אבן בבטנם, מה שעזר להם לשקוע ולא לצוף למעלה.

מאובניהם נמצאו במקומות רבים בעולם בצורה כמעט מושלמת.

## משפחות
* Alzadasauridae
* Aristonectidae
* Cimoliasauridae
* קריפטולידיים (Cryptoclididae)
* אלאסמוזאוריים (Elasmosauridae)
* Microcleididae
* פלסיוזאוריים (Plesiosauridae)
* פוליקוטיליים (Polycotylidae)
* לפטוקלידיים (Leptocleididae)

## קישורים חיצוניים

קטגוריה:בעלי חיים שתוארו ב-1943
קטגוריה:טקסונים שתוארו בידי סמואל פול ולס
*
קטגוריה:פלסיוזאוריה
קטגוריה:מאובני טקסונים שתוארו ב-1825
לובה פורטונה

**לוּבָּה פוֹרטוּנָה** (1914 – פברואר 1999) הייתה שופטת בית המשפט המחוזי בחיפה, מהשופטות הראשונות במדינת ישראל.

## ביוגרפיה
לובה רוזנטל נולדה בליטא. התחנכה בגימנסיה עברית של רשת "תרבות". היא למדה שנה אחת כלכלה מדינית, ולאחר מכן עברה ללמוד משפטים באוניברסיטת קובנה. בשנת 1936 סיימה את לימודי המשפטים ובשנת 1939 עלתה לארץ ישראל. היא עברה את מבחני המשפט הארץ ישראליים בשנת 1945, והוסמכה כעורכת דין בשנת 1946. היא עבדה תחילה במשרדו של משה בן זאב ובשנת 1948 הצטרפי לפרקליטות במחוז חיפה. במהלך 1949 היא כיהנה בתובעת כלכלית והופיעה במשפטים של סוחרים שהואשמו בהפקעת מחירים ובזיוף מצרכים. במסגרת תפקידה כיהנה כמזכירת הוועדה לבחינת סדרי הדין במשפט הפלילי בראשות השופט שמעון אגרנט, שהוקמה במרץ 1949 ובוועדת המבחן לנאשמים צעירים הראשונה בישראל, שהוקמה בחיפה. בשנת 1951 קודמה לכהן כסגנית פרקליטת מחוז חיפה. בשנת 1952, לאחר שילדה תאומים, פרשה מהפרקליטות ופתחה משרד עצמאי.

ביולי 1954 מונתה על ידי הוועדה לבחירת שופטים לשופטת שלום. היא הושבעה לתפקידה ב-10 ספטמבר 1954 ונכנסה לעבוד כשופטת בחיפה ב-12 בספטמבר 1954. בינואר 1961 היא נפצעה בתאונת דרכים כשהתדרדר רכב בו נסעה. בפברואר 1962 היא קבעה בפסק דין תקדימי שחוק חופשה שנתית חל גם על עוזרות בית. בספטמבר 1970 היא נתמנתה לשופטת בבית המשפט המחוזי בחיפה. בתחילת 1973 היא ישבה בהרכב שדן את רשת הריגול בו השתתף אודי אדיב.

בשנת 1976 פרשה לגמלאות. לאחר מכן כיהנה כיושבת ראש ועדה מייעצת לצד השירות לאימוץ ויושבת ראש ועדת שחרורים.

הייתה פעילה בסניף חיפה של איגוד הסורופטימיסט הבינלאומי. בנוסף, הייתה יושבת ראש הוועדה למען הנערה הסוטה.

לובה פורטונה הייתה נשואה לעמנואל פורטונה (1911–2001), מהנדס כימי ותעשיין, מבעלי מפעל "תַּסְבִּין", יו"ר סניף חיפה של התאחדות התעשיינים, ואם לשלושה בנים ובת. הובאה למנוחות בבית העלמין שדה יהושע בחיפה.

## הערות שוליים

קטגוריה:בוגרי תרבות (רשת חינוך)
קטגוריה:נשות העלייה החמישית
קטגוריה:אנשי העלייה החמישית
קטגוריה:שופטות בית משפט השלום בחיפה
קטגוריה:שופטי בית משפט השלום בחיפה
קטגוריה:שופטות בית המשפט המחוזי בחיפה
קטגוריה:שופטי בית המשפט המחוזי בחיפה
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-1999
קטגוריה:ישראלים שנפטרו ב-1999
קפרוסוכוס

**קפרוסוכוס** המכונה **תנין חזיר-הבר** (שם מדעי: *Kaprosuchus*; משמעות השם: "kapros"- חזיר בר, "suchus" - תנין) הוא סוג של זוחל נכחד הקרוב לתנינים מתקופת הקרטיקון מלפני 95 מיליון שנה. הוא השתייך לקבוצה דמויי-תנינאים והיה קרוב בעיקר למהג'נגסוכוס ממדגסקר.

## מאפיינים
מאובניו של תנין זה נמצאו במדינת ניז'ר שבקצה מדבר סהרה באפריקה, יחד עם עוד דמויי-תנינים, כגון האנטוסוכוס ("תנין הברווז") והלגנוסוכוס ("תנין הפנקייק").

אורכו הגיע ל- והיה בעל לסתות גדולות ורחבות עם שיניים חדות ביותר שחלקן מופנות כלפי מעלה ומזכירות מראה של ניבי חזיר בר, מה שנתן לו את שמו. 
לקפרוסוכוס מספר מאפיינם שונים ממאפייני התנינים המודרניים. עיניו פונות קדימה ולא מעלה. מפרקי רגליו הגדולים אפשרו לו לרוץ מהר. מאפיינים אלה מצביעים, ככל הנראה, על אורח חיים יבשתי, ולא מימי כמו זה של התנינים המודרניים.

ככל הנראה תנין זה היה טורף-על בתקופתו וניזון ממרבית היצורים של הקרטיקון באפריקה, לרבות דינוזאורים. שיניו העצומות עזרו לו למחוץ את טרפו.

## בתרבות
*הקפרוסוכוס מופיע בסדרה בראשית בשני פרקים בעונות 4 ו-5. הוא מוצג בעל חטים דומים לחזיר יבלות ובעל יכולת לקפץ בצורה שלא אופיינית לתנין האמיתי.
*הוא נראה גם בתוכנית "When Crocs Ate Dinosaurs" של נשיונל ג'יאוגרפיק. הופעה זו נראתה גם בתוכנית של נשיונל ג'יאוגרפיק "Dinomorphosis".
*הקפרוסוכוס מופיע גם במשחקי המחשב של זיכיון פארק היורה במשחקים: עולם היורה: המשחק, Jurassic Park Builder וJurassic World: Alive וכן ב, בו הוא מופיע כמפלצת ביצות. הוא אינו מופיע באף אחד מהסרטים או הספרים.

## גלריה
**לסתות של הקפרוסוכוס:**

Kaprosuchus 3.jpg
Kaprosuchus 2.jpg
Kaprosuchus NT2.jpg


## קישורים חיצוניים

קטגוריה:בעלי חיים שתוארו ב-2009
קטגוריה:טקסונים שתוארו בידי פול סרנו
קטגוריה:בעלי חיים שחיו בקרטיקון עליון באפריקה
קטגוריה:דמויי תנינאים מהקרטיקון
קטגוריה:ניז'ר: מאובנים
דמויי תנינאים

**דמויי תנינאים** (שם מדעי: Crocodylomorpha) היא קבוצת זוחלים עתיקה מקבוצת הארכוזאוריה, ממנה נכחדו רוב המינים למעט בני סדרת התנינאים המודרניים. דמויי התנינאים החלו להתפתח בתקופת הטריאס ושגשגו בעיקר בעידן המזוזואיקון אך גם היום הם טורפי-על והטורפים הגדולים ביותר ביבשה.

בני קבוצה זו היו מגוונים מאוד וכללו מינים רחוקים מאוד מהתנינים המודרניים. חלקם היו חיות יבשה מובהקות, חלקם שחו בים (כמו הת'לאטוסוכים) ואחרים דמו באורח חייהם לתנינים המודרניים. הגדולים שבהם היו הסרקוסוכוס, הדיינוסוכוס והפורוסזאורוס שהגיעו לאורך  ושקלו 5–8.5 טונות. המכימוזאורוס הימי הגיעו לאורך 9 מטר.

רוב בני הקבוצה היו טורפים, אך חלקם ניזונו רק מדגים ואף מצמחים כמו ה-Chimaerasuchus. אחרים היו טורפים יבשתיים קטלניים כמו הקפרוסוכוס. הגדולים שבדמויי התנינאים טרפו אף דינוזאורים.

## מיון

* קבוצה **דמויי תנינאים** (Crocodylomorpha)
********משפחה Hallopodidae - נכחדה
********משפחה Saltoposuchidae - נכחדה
**קבוצה Crocodyliformes
********משפחה Hsisosuchidae - נכחדה
********משפחה Protosuchidae - נכחדה
********משפחה Gobiosuchidae - נכחדה
***קבוצה Mesoeucrocodylia
********משפחה Shartegosuchidae - נכחדה
****קבוצה Metasuchia
********משפחה Notosuchidae - נכחדה. בה הנוטוסוכוס
********משפחה Chimaerasuchidae - נכחדה
********משפחה Chimaerasuchidae - נכחדה
********משפחה Comahuesuchidae - נכחדה
********משפחה Candidodontidae - נכחדה
********משפחה Sphagesauridae - נכחדה
********משפחה Mahajangasuchidae - נכחדה
********משפחה Peirosauridae - נכחדה
********משפחה Baurusuchidae - נכחדה
********משפחה Bergisuchidae - נכחדה
********משפחה Iberosuchidae - נכחדה
********משפחה Sebecidae - נכחדה. בה הברינסוכוס
*****קבוצה Neosuchia
********משפחה Susisuchidae - נכחדה
********משפחה מטריורינכוסיים (Metriorhynchidae) - נכחדה
********משפחה טלאוזאוריים (Teleosauridae) - נכחדה
********משפחה Goniopholididae - נכחדה
********משפחה פולידוזאוריים (Pholidosauridae) - נכחדה
********משפחה דריוזאוריים (Dyrosauridae) - נכחדה
********משפחה Elosuchidae - נכחדה
********משפחה סטומטוסוכיים (Stomatosuchidae) - נכחדה
********משפחה Bernissartiidae - נכחדה
******קבוצה Eusuchia
********משפחה אג'יפטוסוכיים (Aegyptosuchidae) - נכחדה
********משפחה Allodaposuchidae - נכחדה. בה האלודפוסוכוס
********משפחה Atoposauridae - נכחדה
********משפחה Bernissartiidae - נכחדה
********משפחה Hylaeochampsidae - נכחדה
********משפחה Paralligatoridae - נכחדה
********משפחה Susisuchidae - נכחדה
*******סדרה תנינאים (Crocodilia)
********משפחה תניניים (Crocodylidae)
********משפחה אליגטוריים (Alligatoridae)
********משפחה גאביאליים (Gavialidae)

## קישורים חיצוניים

* 
* 


קובץ:Armadillosuchus NT.jpg|Armadillosuchus
קובץ:Alligator Muja, Belgrade Zoo.jpg|אליגטור אמריקני
קובץ:Dakosaurus2.jpg|דקוזאורוס בציד פטרוזאורים
קובץ:Sebecus.jpg|סבכוס
קובץ:Stomatosuchus2.jpg|סטומטוסוכוס
קובץ:Elosuchus BW.jpg|אלוסוכוס
קובץ:Mr and Mrs Gharial.jpg|זוג גאביאלים
קובץ:Litargosuchus leptorhynchus.jpg|Litargosuchus


*
קטגוריה:בעלי חיים שתוארו ב-1930
קטגוריה:טקסונים שתוארו בידי אוליבר פרי היי
קטגוריה:טקסונים קיימים שהתפתחו בטריאס עליון
רפטור

*רפטור (מנוע רקטי) משפחה של מנועים רקטיים מוּנעי־מתאן ש־SpaceX מפתחת
אליהו ברקאי (ברקו)

[שמאל|ממוזער|300px|להקת [בצל ירוק (להקה)|בצל ירוק, כולל אליהו ברקאי (ברקו) (שלישי מימין) בתוכניתה "כביסת הרש"]]
**אליהו ברקאי (ברקו)** (1936 – 18 ביוני 1960) היה שחקן, זמר וחקיין ישראלי בוגר להקת הנח"ל, מכוכבי להקת הבידור "בצל ירוק" .

## ביוגרפיה
אליהו ברקאי ("ברקו") נולד בשנת 1936 בתל אביב כבן הבכור לחנה ויהודה ברקוביץ, במשפחה בת שלושה ילדים. כעבור שנים ספורות עבר להתגורר עם משפחתו במושב נהלל שבעמק יזרעאל, שם גם למד בבית ספר היסודי. בהיותו בן 9 לערך, עברה המשפחה להתגורר בגבעתיים. אב המשפחה יהודה ברקאי, עבד באגף הבינוי של משרד הביטחון, ברקו למד בבית הספר כצנלסון בגבעתיים.
התגייס ב-1954 ונשלח לשרת בנח"ל. עבר הכשרה בקיבוץ תל יוסף. לאחר מכן נבחר ללהקת הנח"ל, שירת בלהקה בשנים 1955–1957 והשתתף בתוכניות הלהקה: תוכנית 8 – "בין מגל וחרב" (1955), תוכנית 9 – "מה בוער" (1956). ותוכנית 10 – "עד מאה ועשרים"(1957). בשנת 1957 היה ממייסדי להקת הבידור "בצל ירוק". יחד עם חיים טופול אורי זוהר, גבי עמרני ועוד כמה מיוצאי להקת הנח"ל. הלהקה העלתה חמש תוכניות עד שהתפרקה ב-1961. ברקו היה אחד מכוכבי "בצל ירוק" ונודע בחיקויו של ראש הממשלה דאז – דוד בן-גוריון.

במוצאי שבת, 18 ביוני 1960, רכב ברקו על קטנועו יחד עם חברה שישבה מאחור. ברחוב עוזיאל ברמת גן, סמוך לבית הקולנוע גל אור, ניסה ברקו לעקוף מונית. תוך כדי העקיפה העיפה המונית את הקטנוע מתחת לגלגלי אוטובוס. ברקו נפצע קשה בראשו ונפטר זמן קצר לאחר מכן בבית החולים בלינסון. ברקו עמד להינשא לבחירת ליבו, גאולה לוי, שבועות ספורים לאחר מכן.
הותיר אחריו הורים, אחות ואח. הוא הובא לקבורה בבית העלמין קריית שאול בתל אביב. "ברקו" נחשב לשחקן קומי וחקיין מוכשר וניבאו לו עתיד גדול.

## קישורים חיצוניים

* 
* אליהו ברקאי (ברקו), באתר "שרים במדים"

## הערות שוליים

קטגוריה:זמרים ישראלים
קטגוריה:בוגרי בית הספר כצנלסון (גבעתיים)
קטגוריה:חברי להקת הנח"ל
קטגוריה:חברי להקת בצל ירוק
קטגוריה:הרוגי תאונות דרכים בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1936
קטגוריה:ישראלים שנפטרו ב-1960
Viasat Fotball

**Viasat Fotball** הוא ערוץ טלוויזיה סקנדינבי בתשלום שמשדר כדורגל כחלק מחבילת ערוצי הספורט של Viasat. הערוץ זמין גם בפורמט HD שנקרא גם Viasat Fotball HD.

## השקה
הערוץ הושק בשנת 2008. ההשקה עוררה תגובות מעורבות בפורומים שונים באינטרנט. היו שחשבו כי הקמת הערוץ הייתה הכרחית בעוד אחרים חשבו שהמחיר של הערוץ החדש יתגלגל למנויים של Viasat.

## פרמייר ליג
בחודש מרץ 2010 הודיעה Viasat כי החל מהעונה הבאה, הערוץ ישדר את הליגה במקום Canal Digital ששידר אותה עד אז.

ב-13 בפברואר 2013 התברר כי Viasat רכשה את הזכויות לשידור הגביע האנגלי, אך זה שודר בעיקר בערוץ TV10.

## עובדים
במאי 2009 פוטר הפרשן גלן הייסין מתפקידו. ההחלטה לפטרו זכתה לתשומת רב רבה בעיתונים השונים. הייסן עצמו אמר כי זה עצוב להפסיק עבודה שהוא נהנה ממנה.

## ראו גם
* Viasat Sport
* Viasat Sport N

## קישורים חיצוניים
* 

* האתר הרשמי של Viasat
* האתר הרשמי של MTG

## הערות שוליים

קטגוריה:ערוצי טלוויזיה שוודיים
גואלונג

**גואלונג** (שם מדעי: *Guanlong*; בסינית: 冠龍; פירוש שמו: "דרקון מעוטר") הוא סוג של דינוזאורים ממשפחת הפרוצרטוזאוריים, שחי בתקופת היורה מלפני 160 מיליון שנה, ממנו נתגלו שני מאובנים בסין, אחד של צעיר ואחד של בוגר. דינוזאור זה נחשב לחוליה מקשרת לאבותיו של הטירנוזאורוס רקס האימתני.

## מאפיינים
אורכו של יצור זה הגיע לשלושה מטרים ודמה לדינוזאור שנקבר באותו אזור - דילונג. הוא צויד בשלוש אצבעות ארוכות שהיו גדולות בהרבה מזרועות הטירנוזאורוס והייתה לו קסדה גדולה על ראשו שלא ברורה מטרתה, אך אולי שימשה לתצוגות חיזור ודמתה לקסדת הדילופוזאורוס. משערים כי היו לו גם נוצות. היו לו לסתות ארוכות והוא היה מסוגל לרדוף במהירות אחרי טרפו עם רגליו הארוכות.

יצור זה כנראה ניזון בחבורות מטרף קטן אותו תפס עם רגליו או שיניו החדות.

## בתרבות
דינוזאור זה הופיע בסדרה מהפכת הדינוזאורים ובמשחק עולם היורה: המשחק.

## גלריה

Guanlong and Yinlong.jpg|איור של זוג גואלונגים ביער לצד יינלונג
Guanlong SIZE.png|בהשוואה לאדם
Guanlong wucaii by durbed flipped.jpg|שחזור אפשרי עם נוצות
Guanlong.jpg|מאובנים

## ראו גם
*פרוצרטוזאורוס
*צרטוזאורוס

## קישורים חיצוניים

קטגוריה:בעלי חיים שתוארו ב-2006
קטגוריה:פרוצרטוזאוריים
קטגוריה:דינוזאורים שחיו ביורה עליון באסיה
קטגוריה:סין: מאובנים
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2006
אהרון קורש

**אהרון תומאס קורש **(באנגלית: **Aaron Thomas Korsh**; נולד ב-7 בנובמבר 1966) הוא תסריטאי, מפיק טלוויזיה אמריקאי ובנקאי השקעות לשעבר.
## קריירה
כתסריטאי, קורש לקח חלק בכתיבת תסריטים לסדרות הטלוויזיה "כולם אוהבים את ריימונד" (2001), "תהרוג אותי וזהו" (2003), "Love, Inc" ו"Notes from the Underbelly".

קורש מוכר בעיקר כמפיק והיוצר של סדרת הטלוויזיה האמריקאית "Suits", אשר שודרה ברשת USA Network בשנים 2011–2019 במשך 9 עונות, ולאחר מכן בסדרת הספין-אוף שלה "פירסון" שבוטלה לאחר עונה אחת. באפריל 2018, עלתה גרסה דרום-קוריאנית לסדרה "Suits" ששודרה במשך עונה אחת ברשת הטלוויזיה KBS2, ובאוקטובר 2018, עלתה גרסה יפנית ברשת הטלוויזיה Fuji TV, שגם חודשה לעונה שנייה.

בשנת 2025 יצר, כתב והפיק את הסדרה "" עבור רשת NBC; סדרה זו היא הספין-אוף השני לדרמה המשפטית שלו, "Suits". 

## קישורים חיצוניים

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:בוגרי בית הספר וורטון
קטגוריה:אמריקאים שנולדו ב-1966
קורבואזיה

ממוזער|בקבוק של קורווזיה
**קורבואזיה** (בצרפתית: **Courvoisier**) הוא מותג של קוניאק בבעלות חברת קמפרי (Gruppo Campari). המותג מיוצר בז'רנק (Jarnac) במחוז שראנט בצרפת.

עמנואל קורבואזיה יסד חברת משקאות ויינות בברסי, שבפריז, ב-1809 יחד עם לואי גלואה (Louis Gallois). ב-1811 ביקר נפוליאון בונפרטה בברסי והתרשם מהקוניאק, ותרם לפרסומו של המותג.

## קישורים חיצוניים

* 
* 

קטגוריה:קוניאק
הילדה סוליס

**הילדה לוסיה סוליס** (באנגלית: **Hilda Lucia Solis**; 20 באוקטובר 1957) היא פוליטיקאית אמריקאית וחברת מועצת המפקחים של מחוז לוס אנג'לס מטעם האזור הראשון. סוליס בעבר כיהנה כמזכירת העבודה של ארצות הברית מ-2009 עד 2013, בממשלו של הנשיא ברק אובמה. היא חברה במפלגה הדמוקרטית והייתה נציגת מחוזות הקונגרס ה-31 וה-32 בבית הנבחרים של ארצות הברית בשנים 2001–2009, הכוללים בתוכם את מזרח לוס אנג'לס ועמק סן גבריאל.

## ביוגרפיה
סוליס גדלה בלה פואנטה שבקליפורניה, והוריה היו מהגרים ממקסיקו וניקרגואה. היא למדה לימודים גבוהים בפוליטכניון של מדינת קליפורניה שבפומונה ובאוניברסיטת דרום קליפורניה ועבדה בשתי סוכנויות פדרליות בוושינגטון הבירה. סוליס שבה למדינת הולדתה ב-1982. היא נבחרה למועצת הנאמנים של מכללת ריו הונדו ב-1985, לאספה לאומית של קליפורניה ב-1992, ולסנאט ב-1994. היא הייתה האישה ההיספנית הראשונה ששירתה בסנאט המדינה, ונבחרה אליו מחדש ב-1998. סוליס התמדה בחקיקה בתחום הצדק הסביבתי.

אל בית הנבחרים של ארצות הברית נכנסה לאחר שניצחה את הנציג הדמוקרטי המכהן, ושם התמקדה בעיקר בענייני תעסוקה ובחקיקה סביבתית. היא הוסיפה להיבחר בקלות לארבע הכהונות הבאות, עד אשר החליפה אותה ג'ודי צ'ו. בדצמבר 2008 הודיע הנשיא הנבחר ברק אובמה על כוונתו למנות את סוליס למזכירת העבודה הבאה של ארצות הברית. היא נכנסה לתפקיד עם אישור מינויה בידי הסנאט של ארצות הברית בפברואר 2009, והפכה ללטינית הראשונה לכהן בקבינט של ארצות הברית. בקבינט התמקדה בנושאי בטיחות וגיהות בתעסוקה ובחיזוק הציות לחוקי שכר לפי שעה. בינואר 2013, סוליס התפטרה מתפקידה כמזכירת העבודה.

בשובה למדינה בה התחנכה, באפריל 2014, הודיעה סוליס רשמית על מסע בחירות למושב במועצת המפקחים הלא-מפלגתית של מחוז לוס אנג'לס. סוליס זכתה במושב באופן מוחלט בבחירות שנערכו ב-3 ביוני באותה השנה והושבעה ב-1 בדצמבר בשנה שלאחר מכן.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:פעילות איכות הסביבה אמריקאיות
קטגוריה:מזכירות העבודה של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:חברות בית הנבחרים של ארצות הברית מקליפורניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא מקסיקני
קטגוריה:אמריקאים ממוצא ניקרגואי
קטגוריה:פעילי איכות הסביבה אמריקאים
קטגוריה:מזכירי העבודה של ארצות הברית
קטגוריה:חברי בית הנבחרים של ארצות הברית מקליפורניה
קטגוריה:אמריקאיות ממוצא מקסיקני
קטגוריה:נשים זוכות פרסים
קטגוריה:בוגרי האוניברסיטה הפוליטכנית של מדינת קליפורניה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
Is That for Me

**Is That for Me** (בעברית: **האם זה בשבילי**) הוא סינגל שהוקלט על ידי הדיג'יי שוודי אלסו, והזמרת הברזילאית אניטה. השיר יצא לאור ב-13 באוקטובר 2017, כסינגל שלא נכלל באף אלבום, ובסמוך לכך הועלה גם לרשת הסטרימינג העולמית, ספוטיפיי.

עם יציאתו נכנס השיר אל המקום ה-41 במצעד הרשמי שבברזיל, ה-7 במצעד שבמקסיקו, וה-53 במצעד שבפורטוגל.

## רקע וכתיבה
השיר נכתב על ידי פו הדוב, אניטה ואלסו, והופק על ידי אלסו גם כן. בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש. מבקרי המוזיקה שיבחו את הצמד על תוכנו הלירי של השיר, ואף אמרו כי "הוא להיט עתידי".

השיר שהוציאה לאחר מכן במסגרת הפרויקט היה "Downtown", שיצא בשיתוף הזמר הקולומביאני ג'יי באלווין, שאירח את אניטה בעבר גם ברמיקסשיצא עבור השיר "Ginza".

## וידאו קליפ
הווידאו קליפ הנלווה שיצא לשיר בוים על ידי מנואל נוגירה, וצולם ביער האמזונאס שבמנאוס, אמזונס, ב-9 באוקטובר 2017. הצילמום של הקליפ נערכו במשך ארבעה ימים מפרסומו, והוא נערך בזמן הקצר ביותר בכל הקריירה של אניטה.

בקליפ נראים השניים כשהם ביער האמזונאס, מחליפים תלבושות רבות, ורוקדים לצלילי השיר. הקליפ צבר קרוב ל-80 מיליון צפיות.

## רשימת השמעה
* **Streaming**
# Is That for Me" – 2:49"

## מיקומי שיא

## קישורים חיצוניים

## הערות שוליים

קטגוריה:שירי אניטה
קטגוריה:שירים באנגלית
קטגוריה:שירים שנכתבו על ידי אניטה
קטגוריה:סינגלים בהוצאת וורנר מיוזיק לטינה
קטגוריה:שירי אלסו
קטגוריה:שירים שנכתבו על ידי אלסו
ויקיפדיה הוולשית

**ויקיפדיה הוולשית** (בוולשית: **Wicipedia Cymraeg**) היא הגרסה בשפה הוולשית של אנציקלופדיית האינטרנט החופשית ויקיפדיה. ויקיפדיה הוולשית הושקה ביולי 2003 ונכון ל-ב  ישנם בו  ערכים ו- משתמשים פעילים.

ויקיפדיה הוולשית היא המקור האינטרנטי היחיד מסוגו בשפה הוולשית ונרשמה כמקור שכזה בספרייה הלאומית של ויילס. מספר הצפיות החודשי הממוצע בה בחודש הוא 2.7 מיליון, עובדה העושה אותה לאתר האינטרנט הפופולרי ביותר בשפה הוולשית.

בשנת 2007 הציג מייסד ויקיפדיה ג'ימי ויילס את ויקיפדיה הוולשית כדוגמה לטעם שבקיום ויקיפדיות בשפות קטנות. לדבריו מספר דוברי הוולשית שאינם דוברים גם אנגלית קטן ומצטמצם מדי שנה, אך מהדורה זו של ויקיפדיה מסייעת בשימור שפת אמם ותרבותם, ושימור שפה ותרבות באמצעות מיזמים שיתופיים הוא הגיוני ביותר. ביוני 2007 היו בוויקיפדיה הוולשית 10,000 ערכים, בנובמבר 2008 - 20,000, ביולי 2013 - 50,000. נכון לינואר 2018 היא הכילה למעלה מ-93,000 ערכים והיא הוויקיפדיה ה-60 בגודלה.

בחודש ספטמבר 2012 נוסדה האגודה "Wici Cymru", ששמה לה למטרה לקדם את ויקיפדיה בוויילס. באותה השנה התמנה לפטרונה השחקן ריס איוואנס.

## קישורים חיצוניים

* 

* סטטיסטיקה של ויקיפדיה הוולשית

## הערות שוליים

ולשית
קטגוריה:אתרי אינטרנט שהושקו ב-2003
קטגוריה:ולשית
סרגיי אשוונדן

**סרגיי אשוונדן** (בגרמנית: **Sergei Aschwanden**; נולד ב-22 בדצמבר 1975) הוא ג'ודוקא עבר שווייצרי, מדליסט ארד מאולימפיאדת בייג'ינג 2008. אשוונדן מחזיק במדליות כסף וארד מאליפויות עולם מהשנים 2003 ו-2001 בהתאמה ופעמיים אלוף אירופה מהשנים 2000 ו-2003.

## קריירה
ב-8 בדצמבר 1996, זכה אשוונדן במדליית כסף בטורניר 'Swiss International Basel', המדליה הראשונה שלו בטורניר בינלאומי מקצועי. בשנים שלאחר מכן המשיך לזכות במדליות בטורנירים בינלאומיים קטנים וב-20 במאי 2000, זכה אשוונדן באליפות אירופה. בחצי הגמר ניצח את אלכסיי שרשנב הרוסי ובגמר את ריקרדו אצ'רטה הספרדי.

ב-27 ביולי 2001, השתתף אשוונדן באליפות העולם שנערכה במינכן וזכה במדליית ארד לאחר שניצח בקרב על המדליה את קנזו נקאמורה היפני, אלוף אולימפי ואלוף עולם בעברו.

ב-17 במאי 2003, הוא זכה שוב במדליית זהב באליפות אירופה לאחר שניצח בגמר את נונו דלגדו הפורטוגלי. ב-12 בספטמבר באותה השנה התחרה באליפות העולם שנערכה באוסקה שביפן וזכה במדליית כסף, בשמינית הגמר ניצח את אריאל סגנגה הארגנטינאי, ברבע הגמר את קלמן פרג'ן הסלובני ובחצי הגמר את ריקרדו אצ'רטה הספרדי, בגמר הפסיד אשוונדן לפלוריאן וואנר הגרמני.

ב-22 במאי 2005, הוא זכה במדליית ארד באליפות אירופה שנערכה ברוטרדם לאחר שניצח בקרב על המדליה את מיכאל פינסקה הגרמני, תואר זה היה התואר המשמעותי הראשון שלו לאחר שהחל להתחרות בקטגוריית המשקל עד 90 ק"ג. באליפות אירופה שנה לאחר מכן, הפעם בקטגוריית המשקל עד 81 ק"ג, זכה שוב במדליית הארד לאחר שניצח בקרב על המדליה את אולה בישוף הגרמני.

ב-13 באוגוסט 2008, סרגיי אשוונדן התחרה באולימפיאדת בייג'ינג וזכה במדליית ארד בקטגוריית המשקל עד 90 ק"ג. בסיבוב הראשון הוא ניצח את מיכאל פינסקה הגרמני, בשמינית הגמר את מארק הויזינחה ההולנדי וברבע הגמר הפסיד לעמר בניחלף האלג'יראי ועבר לבית הניחומים שם ניצח את מוחמד אל אסרי המרוקאי ואת אדוארדו סנטוס הברזילאי, לאחר ניצחונות אלו הגיע אשוונדן לקרב על מדליית הארד ובו גבר על איוון פרשין הרוסי.

עקב הצלחתו באולימפיאדה, אשוונדן היה מועמד לתואר ספורטאי השנה בשווייץ וסיים במקום הרביעי. מאמנו של אשוונדן, לאו הלד, זכה בתואר מאמן השנה. לאחר פרישתו אשוונדן היה מעורב בפוליטיקה המקומית וביוני 2020 הוא נבחר לנשיא איגוד הג'ודו השווייצרי. בנובמבר 2020 הוא נבחר כחבר בדירקטוריון הוועד האולימפי השווייצרי.

## קישורים חיצוניים

* 

## הערות שוליים

קטגוריה:ג'ודוקא שווייצרים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת סידני (2000)
קטגוריה:שווייצרים שנולדו ב-1975
יחסי הממלכה המאוחדת – טנזניה

**יחסי הממלכה המאוחדת–טנזניה** הם היחסים הבילטרליים בין **[[הממלכה המאוחדת]]** ל**[[טנזניה]]**. לאורך ההיסטוריה הממלכה המאוחדת הייתה שותפתה של טנזניה בתחומים רבים, במיוחד במסחר ובביטחון. הנציבה העליונה בטנזניה היא דיאנה מלרוז והנציב העליון בממלכה המאוחדת הוא מספירי מרווה.

## יחסי מסחר
טנזניה מייצאת לממלכה המאוחדת בעיקר חומרי גלם, ביניהם: תה, טבק ואבנים יקרות. הממלכה המאוחדת היא הרוכשת הגדולה ביותר של תה טנזני מחוץ לאפריקה. הממלכה המאוחדת מצידה, מייצאת לטנזניה בעיקר כלי רכב ומכשירים אלקטרוניים.

### סטטיסטיקת סחר

### השקעת חוץ ישירה
מעצם היותה המדינה הקולוניאלית בעלת הכוח על טנזניה בעברה, הממלכה המאוחדת היא אחת משותפות המסחר הוותיקות ביותר של טנזניה. הממלכה המאוחדת היא משקיעת החוץ הישירה הגדולה ביותר, לאחר שעקפה את דרום אפריקה ב-2011. ההשקעות הזרות במדינה מתבטאות במגוון תחומים, כגון: כרייה, ייצור וחקלאות. החברה המסחרית הבריטית היחידה הנסחרת בבורסה לניירות ערך בדאר א-סלאם היא Arcacia, הנסחרת גם בבורסה לניירות ערך בלונדון.

## תיירות
הממלכה המאוחדת היא מקור התיירות הגדול ביותר לטנזניה לאחר קניה.

בריטיש איירווייז, הפעילו בעבר טיסות ישירות בין לונדון ודאר א-סלאם. ב-31 במרץ 2013, טיסות אלו הושעו לאחר 82 שנים של פעילות בשל חוסר רווחיות עבור חברת התעופה.

## הערות שוליים

קטגוריה:ערכים ללא קטגוריות פיזיות - יחסי חוץ
פיגוע הירי ליד חוות גלעד

**פיגוע הירי ליד חוות גלעד** הוא פיגוע ירי שהתרחש ב-9 בינואר 2018, ובו רצחה חוליית מחבלים מארגון הטרור חמאס את הרב רזיאל שבח, תושב חוות גלעד.

## הפיגוע
ב-9 בינואר 2018, בשעה 20:15, נסעה חוליית מחבלים סמוך למכוניתו של הרב רזיאל שבח, שהיה בדרכו לביתו בחוות גלעד. מכונית המחבלים עקפה את מכוניתו של הרב שבח, ואז המחבל אחמד ג'ראר, פעיל חמאס, פתח באש לעבר מכוניתו. שבח שהתנדב ככונן מד"א הספיק להודיע לחבריו שנורה, בהקלטה לקבוצת הכוננים המבצעית. חבריו התקשרו למד"א, שפינו אותו לבית החולים מאיר בכפר סבא במצב קשה. בדרך לבית החולים התדרדר מצבו, וכעבור שעה מת מפצעיו. אחרי הפיגוע ברחו המחבלים לשכם.

## אחרי הפיגוע
לאור רצונו אותו ביטא בעבר לכך שיהיה בית קברות ביישוב, החליטה אלמנתו יעל שבח לקוברו בחוות גלעד ובכך נחנך בית הקברות במקום.

כוחות צה"ל החלו במרדף אחר המחבלים שנמשך כשבוע, ובמהלכו הם נמלטו משכם לג'נין ושם הסתתרו. ב-17 בינואר אותרו המחבלים בג'נין, והם פתחו באש לעבר כוחות צה"ל. הם פצעו שני חיילים: אחד באורח קשה והשני באורח קל. אחד מהמחבלים נהרג בקרב היריות והשני נעצר. חמאס נטל את האחריות לפיגוע.

בעקבות הפיגוע, התקבלה החלטה בממשלה להכשיר את היישוב חוות גלעד.

כחודש לאחר הרצח, ועדת המדע והטכנולוגיה דנה בכנסת על הצעות פייסבוק למשתמשי הרשת החברתית להוסיף את תמונתו של המחבל אחמד ג'ראר לתמונת הפרופיל שלהם.

ביולי 2023 בית הדין הצבאי בסאלם הרשיע ברצח את המחבל שנהג ברכבה של החולייה. בשלהי אוגוסט 2023 גזר בית המשפט בסאלם על המחבל אחמד קונבע מאסר עולם ועוד 26 שנות מאסר בפועל, על שנהג ברכבה של החולייה שבצעה את הפיגוע. בנוסף קבע כי על המחבל לשלם למשפחת הנרצח פיצויים בסך מיליון שקלים וחצי.

אחמד קונבע צפוי להשתחרר כחלק מהסכם חמאס–ישראל שנחתם באוקטובר 2025 לסיום מלחמת חרבות ברזל.

## הערות שוליים

חוות גלעד
קטגוריה:חוות גלעד
חוות גלעד
חוות גלעד
ארץ החרדונים

**ארץ החרדונים** הוא אתר טבע הממוקם באילת, ממזרח לכביש 90. המקום משמר בעיקר את המין חרדון צב מצוי, אשר אוכלוסייתו באתר נאמדת בכמה מאות פרטים. האתר הוקם על ידי קק"ל ושטחו הוא 140 דונם.

## היסטוריה
בעבר המקום שימש כאתר בלתי חוקי להשלכת פסולת מבתי המלון שבאזור, וכחלק מתהליך פיתוח השמורה הציבה קק"ל בשטח שלטי הסבר וגידרה את החלקות בבולי עץ, כדי למנוע מכלי רכב לנסוע בשטח ולהרוס את המחילות שבהן החרדונים מסתתרים.

בנוסף ישנה גבעה קטנה הצופה על נופי הערבה, על ארץ החרדונים ועל פארק הצפרות, שנמצא ממזרח לגבעה ושמה היא מצפור החרדונים.

לפי נתוני 2012, קיימות באתר כמאה מחילות, ומהשביל המוביל למצפור החרדונים ניתן לפנות דרומה ולהגיע לפארק הצפרות אילת.

## ראו גם
* פארק הולנד
* עמק הצבאים
* צפרות בישראל
* פארק אגם הפרפרים

## קישורים חיצוניים
* ארץ החרדונים, באתר קק"ל
* 
* 

קטגוריה:הערבה: שמורות טבע
קטגוריה:אילת: אטרקציות
קטגוריה:אילת: טבע וסביבה
יחסי אסטוניה–פולין

**יחסי אסטוניה–פולין **הם יחסי החוץ בין אסטוניה לבין פולין.

## היסטוריה
לאחר מלחמת העולם הראשונה שיתפו פעולה כוחות פולניים ואסטוניים, בלחימה נגד הצבא האדום. פולין הכירה בעצמאות האסטונית ב-31 בדצמבר 1920, ושתי המדינות כוננו ברית בשנת 1922, אולם היא התבטלה בעקבות כיבוש פולין עם פרוץ מלחמת העולם השנייה. לאחר המלחמה הייתה אסטוניה חלק מברית המועצות, אשר שיתפה פעולה עם פולין במסגרת ברית ורשה. לאחר נפילתה של ברית המועצות, כוננו שתי המדינות מחדש את יחסיהן הדיפלומטיים ב-26 באוגוסט 1991.

כיום, שתי המדינות הן חברות במועצת הים הבלטי, בנאט"ו ובאיחוד האירופי.

## יחסים דיפלומטיים
אסטוניה מחזיקה בפולין שגרירות בוורשה, ו-4 קונסוליות בגדנסק, בקרקוב, בפוזנן ובשצ'צ'ין. מאידך, פולין מחזיקה באסטוניה שגרירות בטאלין בלבד.

## קישורים חיצוניים

* שגרירות פולין בטאלין

## הערות שוליים

קטגוריה:ערכים ללא קטגוריות פיזיות - יחסי חוץ
הרפתקאותיו של קפטן הרלוק

**הרפתקאותיו של קפטן הרלוק** (ביפנית: **宇宙海賊キャプテンハーロック**, באנגלית: **Space Pirate Captain Harlock**) הוא סרט אנימה-מדע בדיוני יפני בטכנולוגיית תלת-ממד בבימויו של הבמאי והיוצר שינג'י ארמאקי.

הסרט הוקרן במהלך פסטיבל הסרטים הבינלאומיים ה-70 בוונציה ובמהלך פסטיבל הסרטים הבינלאומיים ה-33 בהוואי וזכה לביקורות פושרות מהמבקרים, אך עם זאת, הסרט הועמד לפרס האקדמיה היפנית עבור אנימציית השנה וזכה בפרס לומייר בקטגוריית "הסרט המונפש הבינלאומי הטוב ביותר" במהלך טקס ה-"3D Creative Arts Award".

## תקציר העלילה
בשנת 2977, מיליארדי בני אדם מתכננים לחזור אל כדור הארץ, שנקרא בפיהם "הבית", לאחר שניצלו עד תום את משאבי הפלנטות שאליהם אבות אבותיהם הוגלו מכדור הארץ. כדור הארץ, שהיה למשאב היקר והמוערך מכול, נשלט על ידי קואליציה ממשלתית מושחתת בשם "גאיה", שמושלת בגזע האנושי אשר פרוס ברחבי החלל. קפטן הרלוק, שהוגלה והוכפש לאחר המלחמה על החזרה לכדור הארץ, וצוותו הנאמן על ספינת החלל "ארקדיה", הם תקוותם היחידה של האנושות לגלות את הסודות שהוסתרו על ידי הקואליציה. אנשי הקואליציה, בראשותו של אזורה דאיבה, שמעוניינים לשמור על הסודות חבויים ומגייסים את אחיו הצעיר של אזורה, יאמה, במטרה להסתנן ל"ארקדיה" ולרצוח את הרלוק. לאחר שהוא מסתנן ל"ארקדיה", על יאמה להקריב קורבן אישי מאוד ולגלות שהדברים אינם כמו שהם נראים, כשבאותה העת, קפטן הרלוק ואנשיו ממשיכים במסעם לנקמה בקואליציה ויישום שיבת האנושות לכדור הארץ.

## צוות המדבבים

## ביקורות
עם יציאתו לאקרנים, הסרט זכה לביקורות פושרות ומעורבות מהמבקרים. מנגד, הבמאי והיוצר ג'יימס קמרון שיבח והילל את הסרט. עד סוף ספטמבר 2013, הסרט הכניס בקופות ביפן 437,326,416 ין יפני (שווה ל-4,452,519 דולר) ובאיטליה, הסרט הפך לאחד מהסרטים היפניים המצליחים ביותר שהוקרנו בה.

סרט הועמד לפרס האקדמיה היפנית עבור אנימציית השנה, וזכה בפרס לומייר בקטגוריית "הסרט המונפש הבינלאומי הטוב ביותר" במהלך טקס ה-"3D Creative Arts Award", שנערך באולפני האחים וורנר שבלוס אנג'לס ב-28 בינואר 2014.

## קישורים חיצוניים
* 

## הערות שוליים

קטגוריה:סרטי 2013
קטגוריה:סרטי אנימה
קטגוריה:סרטי מדע בדיוני
קטגוריה:סרטי הרפתקאות בחלל
קטגוריה:סרטי אנימציה ממוחשבת
קטגוריה:טואי אנימציה: סרטים
קטגוריה:סרטי אנימה מ-2013
קטגוריה:סרטי מדע בדיוני מ-2013
הביטחון הלאומי המצרי

**הביטחון הלאומי המצרי** או **מחלקת הביטחון הלאומי** (בערבית: **قطاع الأمن الوطني**; בתעתיק **קטאע אל-אמן אל-וטני**) הוא מחלקה במשרד הפנים המצרי המהווה ארגון ביון בקהילת המודיעין המצרית. נועד להגן על המדינה מפני ריגול, חתרנות פנימית וטרור המסכנים את ביטחונה.

מחלקת הביטחון הלאומי המצרי הוקמה בשנת 2011 כיורשת שירות ביון המדינה שפעל כמשטרה חשאית. בדומה לקודמו, גם הארגון החדש ספג ביקורת על התנהלותו, ולדעת רבים מדובר באותו ארגון שרק שינה את שמו.

בראש הארגון עומד מאז מרץ 2015 צלאח פתחי חג'אזי.
## תפקידים ומשימות
תפקידיו כוללים:
* **סיכול ריגול**: סיכול פעילותם של מרגלים הפועלים במדינה.
* **אבטחת אישים**: שמירה על ביטחונם האישי של מנהיגי המדינה.
* **סיכול טרור פנימי**: חשיפת וחקירת התארגנויות טרור במדינה ומאבק בארגוני הטרור של חצי האי סיני.
* **פיקוח ואבטחה**: פיקוח על אבטחת נכסים אסטרטגיים של המדינה, כגון מטוסי נוסעים, שדות תעופה ונציגויות דיפלומטיות.
## קישורים חיצוניים

קטגוריה:מצרים: צבא וביטחון
קטגוריה:קהילת המודיעין המצרית
שירות הביטחון הבין-רפובליקני

**שירות הביטחון הבין-רפובליקני של ברית המועצות** (ברוסית: **Межреспубликанская служба безопасности СССР**) היה גוף ביטחון הפנים של ממשלת ברית המועצות שהוקם במקום מחלקה 2 של הקג"ב, שפורקה.

זה היה גוף לענייני ביטחון פנים, סיכול ריגול וחתרנות, שפעל עד נובמבר 1991, עת הוחלף בגוף ממשלתי רוסי בשם הסוכנות הפדרלית לביטחון.
## היסטוריה
השירות הוקם באוקטובר 1991, כחלק מהתהליך לפירוק הקג"ב. על השירות החדש הוטל לתאם את עבודות שירותי הביטחון של הרפובליקות הסובייטיות וביצוע פעולות משותפות לסיכול ריגול וחתרנות. הסוכנות פעלה בשיתוף פעולה עם שירות הביון המרכזי, שאך זה הוקם והוועדה להגנת גבולות ברית המועצות. בדצמבר 1991 השירות אורגן מחדש ועם התפרקות ברית המועצות הוקמה במקומו סוכנות הביטחון הפדרלית.

ב-6 בנובמבר 1991 ואדים בקאטין לראש השירות.

בדצמבר 1991 התפרקה ברית המועצות ויחד עמה גם שירות הביטחון הבין-רפובליקני, כשממשלת רוסיה הקימה במקומה את משרד הפנים והביטחון של רוסיה (МБВД). על בסיס השירות פעלו סוכנות הביטחון הפדרלית וגם משרד הביטחון של הפדרציה הרוסית, שהוקם בינואר 1992.

## ראש השירות
*ואדים בקאטין (6 בנובמבר 1991 — 15 בינואר 1992)
## לקריאה נוספת

*Лубянка. Органы ВЧК-ОГПУ-НКГБ-МГБ-МВД-КГБ. 1917—1991. Справочник. Под ред. акад. А. Н. Яковлева; авторы-сост.: А. И. Кокурин, Н. В. Петров — М.: Международный фонд «Демократия», 2003

## הערות שוליים

קטגוריה:קהילת המודיעין הסובייטית
קטגוריה:רוסיה: ארגוני אכיפת חוק
קטגוריה:סיכול ריגול
מישל דאנקן

**מישל דאנקן** (באנגלית: **Michelle Duncan**; נולדה ב-14 באפריל 1978) היא שחקנית סקוטית.

## ביוגרפיה
דאנקן נולדה בפרת' שבסקוטלנד. הוא למדה באוניברסיטת קווין מרגרט באדינבורו, ואחר כך למדה אנגלית ולימודים קלאסיים באוניברסיטת סנט אנדרוז.

### קריירה
בטלוויזיה שיחקה דאנקן בסדרות "שוגר אהובתי", "דוקטור הו", "Low Winter Sun", "אבודה בעולמה של ג'יין אוסטן" ובסרט הטלוויזיה "Whatever Love Means" בדמות הנסיכה דיאנה לצדם של אוליביה פולט בתפקיד קמילה, דוכסית קורנוול ולורנס פוקס שגילם את הנסיך צ'ארלס.

תפקידיה בקולנוע כוללים את הסרטים "כפרה", "The Broken", ומושא אהבתו של רופרט גרינט בסרט "שיעורי נהיגה" לצדה של ג'ולי וולטרס. הופעתה של דאנקן בסרט "כפרה" זכתה לשבחרים מאנתוני ליין, מבקר התיאטרון של הניו יורקר.

בתיאטרון הופיעה דאנקן במחזה "Time and the Conways" בתיאטרון המלכותי בבאת' ובסיבוב הופעות, במחזה "חלום ליל קיץ", ובמחזה "The Burning" בפסטיבל הפרינג' של אדינבורו.

עוד בטלוויזיה שיחקה דאנקן בתפקידי אורח בסדרה "תחבולות חדשות" ובסדרת הדרמה "מיילדת".

ב-2006 דיבבה דאנקן עיבוד לספר "בת הים הקטנה" מאת האנס כריסטיאן אנדרסן בתיאטרון הבובות ליטל אנג'ל לצדם של ג'ודי דנץ', מייקל גמבון, רורי קיניר, קלאודי בלקלי, רוזמונד פייק, קלייר ראשברוק ופיטר וייט.

ב-2007 לוהקה דאנקן לתפקיד פורציה במחזה "הסוחר מוונציה" בתיאטרון שייקספיר גלוב, אבל לא היה באפשרותה להופיע והוחלפה על ידי קירסטי בסטרמן.

ב-2012 הופיעה דאנקן לצדה של אמנדה הייל בסרט "Scrubber" שכתבה וביימה רומולה גראי.
ב-2013 הופיעה בעונה השלישית של סדרת הדרמה של ה-BBC "לות'ר", ובסדרה "Case Histories".
ב-2014 שיחקה בדרמה של ITV "גרנטצ'סטר".

ב-2015 כיכבה דאנקן לצדם של רות נגה, דאגלס הנשל וטום ברוק בסרטו של סקוט גרהם "Iona". הסרט הוצג בפסטיבל הסרטים של אדינבורו.

עוד ב-2015 שיחקה בתפקיד בי (במקור בגילומה של הלן בקסנדייל) במחזה "The Distance" מאת דבורה ברוס, בבימויה של שארלוט גווינר בתיאטרון קרוסיבל בשפילד ובתיאטרון אורנג' טרי.

## פרסים
דאנקן הייתה מועמדת לפרס באפט"א סקוטלנד על הופעתה בסדרת הדרמה "Sea of Souls".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:מדבבות סקוטיות
קטגוריה:בריטיות שנולדו ב-1978
קטגוריה:בריטים שנולדו ב-1978